קרב גוודלקנל
ספטמבר: התקפות-נגד יפניות > תגבורת

בעוד היפנים נערכו מחדש מערבית למטניקאו, התרכזו הכוחות האמריקאים בחיזוק ובשיפור ההגנות במתחם המוגן בלונגה. ב-14 בספטמבר העביר ונדגריפט את הגדוד השלישי של רגימנט הנחתים השני מטולאגי לגוודלקנל, וב-18 בספטמבר הגיעה לאי שיירה של בעלות הברית ועימה 4,157 נחתים מחטיבת הנחתים השלישית הארעית (אותה הרכיבו רגימנט הנחתים השביעי, גדוד אחד מהרגימנט ה-11 ויחידות עזר), 137 כלי רכב, אוהלים, דלק מטוסים, תחמושת, מנות קרב וציוד הנדסי. תגבורת זו איפשרה לוונדגריפט להקים קו הגנה רציף מסביב לכל מתחם לונגה. בעודה מחפה על השיירה, טובעה נושאת המטוסים האמריקאית "ואספ" על ידי טורפדו ששיגרה לעברה הצוללת היפנית "I-19" דרומית-מזרחית לגוודלקנל, ובאופן זמני נותרה הורנט נושאת המטוסים היחידה של בעלות הברית בדרום האוקיינוס השקט. ונדגריפט אף ערך מספר שינויים פיקודיים ושחרר מתפקידם מספר קצינים שלא עמדו בדרישותיו, וקידם במקומם קצינים אחרים שהוכיחו את עצמם, בהם היה קולונל מריט אדסון, שקיבל את הפיקוד על הרגימנט החמישי.
בין 14 בספטמבר ל-27 בספטמבר הייתה הפוגה בהתקפות האוויריות היפניות בשל תנאי מזג האוויר, ושני הצדדים ניצלו אותה לחיזוק יחידות האוויר שלהם. היפנים העבירו 85 מטוסי קרב ומפציצים לרבאול בעוד לכוח אוויר קקטוס נוספו 23 מטוסים. ב-20 בספטמבר היו 117 מטוסים יפניים ברבאול, מול 71 מטוסים אמריקניים בשדה הנדרסון.
היפנים החלו להתכונן לניסיון נוסף לכיבוש שדה הנדרסון. הגדוד השלישי של הרגימנט הרביעי היפני נחת במפרץ קאמימבו, במערב גוודלקנל, ב-11 בספטמבר, מאוחר מדי בשביל להצטרף להתקפתו של קווגוצ'י, ותוך זמן קצר חבר הגדוד לכוחות היפנים ששהו בכפר קאמימבו. שיירות של הטוקיו אקספרס ב-14, ב-20, ב-21 וב-24 בספטמבר הביאו לכוחות בגוודלקנל מזון, תחמושת ו-280 חיילים נוספים מהגדוד הראשון של הרגימנט הרביעי. במקביל, החל ב-13 בספטמבר החלו הדיוויזיה השנייה והדיוויזיה ה-38 לנוע מאיי הודו המזרחית לרבאול. היפנים תכננו להעביר 17,500 חיילים משתי הדיוויזיות האלה לגוודלקנל על מנת שייקחו חלק בהתקפה על מתחם לונגה.
| סדר כוחות בעלות הברית שהשתתפו בקרב הקרקעי בגוודלקנל> יחידת אם.חיל הנחתים של ארצות הברית | סדר כוחות בעלות הברית שהשתתפו בקרב הקרקעי בגוודלקנל> יחידת בת.חיל הנחתים של ארצות הברית | סדר כוחות בעלות הברית שהשתתפו בקרב הקרקעי בגוודלקנל> מצבת כוחות.חיל הנחתים של ארצות הברית | סדר כוחות בעלות הברית שהשתתפו בקרב הקרקעי בגוודלקנל> . |
| --- | --- | --- | --- |
| דיוויזיית הנחתים הראשונה מייג'ור גנרל אלכסנדר ונדרגריפט |  רגימנט הנחתים הראשון  רגימנט הנחתים החמישי  רגימנט הנחתים השביעי  רגימנט הנחתים ה-11 (ארטילריה)  הגדוד האמפיבי הראשון  גדוד ההנדסה האווירית הראשון  גדוד ההנדסה הראשון  גדוד החימוש המיוחד הראשון  גדוד הטנקים הראשון | 19,514 נחתים |  |
| דיוויזיית הנחתים השנייה מייג'ור גנרל אלפונס דה קאר |  רגימנט הנחתים השני  רגימנט הנחתים השישי  רגימנט הנחתים השמיני  רגימנט הנחתים העשירי (ארטילריה)  הגדוד האמפיבי השני  גדוד הגנת החופים התשיעי  גדוד הפשוטים השני  גדוד החימוש המיוחד השני  גדוד הטנקים השני | 14,783 נחתים |  |
| יחידות נחתים עצמאיות |  גדוד הגנת החופים השלישי  גדוד הצנחנים הראשון  גדוד הפושטים הראשון |  |  |
| צבא ארצות הברית | צבא ארצות הברית | צבא ארצות הברית |  |
| הדיוויזיה ה-25 מייג'ור גנרל ג'ו קולינס |  רגימנט הרגלים ה-27  רגימנט הרגלים ה-35  רגימנט הרגלים ה-161  גדוד הארטילריה השמיני  גדוד הארטילריה ה-64  גדוד הארטילריה ה-89  גדוד הארטילריה ה-90  גדוד ההנדסה הקרבית ה-65 | 12,629 חיילים |  |
| דיוויזיית אמריקל מייג'ור גנרל אלכסנדר פאץ' |  רגימנט הרגלים ה-132  רגימנט הרגלים ה-164  רגימנט הרגלים ה-182  גדוד הארטילריה ה-221  גדוד הארטילריה ה-245  גדוד הארטילריה ה-246  גדוד הארטילריה ה-247  גדוד ההנדסה הקרבית ה-57 | 16,000 חיילים |  |
| יחידות צבא עצמאיות |  רגימנט הרגלים ה-147  גדוד הארטילריה ה-97  רגימנט תותחנות החוף ה-214  רגימנט תותחנות החוף ה-244 |  |  |
| סה"כ: |  |  62,926 נחתים וחיילים |  |
| הערות: ↑  מרבית הדיוויזיה נחתה בגוודלקנל ב-7 באוגוסט. הגדוד השני של הרגימנט החמישי, וחלק מגדוד ההנדסה הצבאית הראשון הגיעו בהמשך חודש אוגוסט. הרגימנט השביעי והגדוד הראשון של הרגימנט ה-11 הגיעו לגוודלקנל ב-18 בספטמבר. הדיוויזיה עזבה את גוודלקנל בדצמבר.  ↑  הרגימנט השני היה מסופח לדיוויזיה הראשונה עבור הנחיתה בגוודלקנל ב-7 באוגוסט, והגדודים הראשון והשלישי שלו נחתו בטולאגי ובגווטו-טנמבוגו. שאר הרגימנט הגיע לגוודלקנל בנובמבר. ב-4 בנובמבר נחת הרגימנט השמיני, ושאר הדיוויזיה הגיעה עד דצמבר.  ↑  הדיוויזיה הגיעה לגוודלקנל ב-4 בינואר 1943, כחלק מהגיס ה-14 בפיקודו של פאץ'  ↑  הרגימנט ה-164 הגיע ב-13 באוקטובר, הרגימנט ה-182 הגיע ב-12 בנובמבר, ומפקדת הדיוויזיה הגיעה ב-8 בדצמבר.  | הערות: ↑  מרבית הדיוויזיה נחתה בגוודלקנל ב-7 באוגוסט. הגדוד השני של הרגימנט החמישי, וחלק מגדוד ההנדסה הצבאית הראשון הגיעו בהמשך חודש אוגוסט. הרגימנט השביעי והגדוד הראשון של הרגימנט ה-11 הגיעו לגוודלקנל ב-18 בספטמבר. הדיוויזיה עזבה את גוודלקנל בדצמבר.  ↑  הרגימנט השני היה מסופח לדיוויזיה הראשונה עבור הנחיתה בגוודלקנל ב-7 באוגוסט, והגדודים הראשון והשלישי שלו נחתו בטולאגי ובגווטו-טנמבוגו. שאר הרגימנט הגיע לגוודלקנל בנובמבר. ב-4 בנובמבר נחת הרגימנט השמיני, ושאר הדיוויזיה הגיעה עד דצמבר.  ↑  הדיוויזיה הגיעה לגוודלקנל ב-4 בינואר 1943, כחלק מהגיס ה-14 בפיקודו של פאץ'  ↑  הרגימנט ה-164 הגיע ב-13 באוקטובר, הרגימנט ה-182 הגיע ב-12 בנובמבר, ומפקדת הדיוויזיה הגיעה ב-8 בדצמבר.  | הערות: ↑  מרבית הדיוויזיה נחתה בגוודלקנל ב-7 באוגוסט. הגדוד השני של הרגימנט החמישי, וחלק מגדוד ההנדסה הצבאית הראשון הגיעו בהמשך חודש אוגוסט. הרגימנט השביעי והגדוד הראשון של הרגימנט ה-11 הגיעו לגוודלקנל ב-18 בספטמבר. הדיוויזיה עזבה את גוודלקנל בדצמבר.  ↑  הרגימנט השני היה מסופח לדיוויזיה הראשונה עבור הנחיתה בגוודלקנל ב-7 באוגוסט, והגדודים הראשון והשלישי שלו נחתו בטולאגי ובגווטו-טנמבוגו. שאר הרגימנט הגיע לגוודלקנל בנובמבר. ב-4 בנובמבר נחת הרגימנט השמיני, ושאר הדיוויזיה הגיעה עד דצמבר.  ↑  הדיוויזיה הגיעה לגוודלקנל ב-4 בינואר 1943, כחלק מהגיס ה-14 בפיקודו של פאץ'  ↑  הרגימנט ה-164 הגיע ב-13 באוקטובר, הרגימנט ה-182 הגיע ב-12 בנובמבר, ומפקדת הדיוויזיה הגיעה ב-8 בדצמבר.  |  |